Lav et referat af nedenstående tekst:

Tekst:
Når der på lørdag skal kåres danmarksmestre i klatresporten bouldering, er det Mikkel Exner, der har bygget den bane, der skal klatres på. - Konkurrencen går ud på at klatre til tops på så mange af banerne som muligt på så få forsøg som muligt, fortæller Mikkel Exner. Han er rutebygger ved Dansk Klatre Forbund og har til opgave at lave en bane, der udfordrer DM-klatrerne. - Vi skal være sikre på, at niveauet passer til de deltagere, der er med. Udfordringerne skal være sådan, at vi får skilt de bedste fra resten, men også sådan, at alle får klatret lidt, siger Mikkel Exner. Kommer ud i et nyt miljø Konkurrencerne i bouldering afholdes på Aalborg Sportshøjskole og i Game Streetmekka i forbindelse med DM-ugen. - Jeg tror, det bliver sjovt at se dem i et nyt 'venue'. Normalt er vi bare i klubberne, men nu håber jeg, at folk fra Aalborg kommer og kigger med, siger Mikkel Exner. Han regner med, at banerne er bygget færdig på fredag, så de er klar til lørdagens konkurrencer.

Referat:
Klatredisciplinen bouldering er en del af DM-ugen i Aalborg. Rutebygger Mikkel Exner står for at bygge de baner, der skal udfordre DM-deltagerne.